b'\n_START_ARTICLE_\nAlojzijevi\xc5\xa1\xc4\x8de, Ljubljana\n_START_SECTION_\nZgodovina\n_START_PARAGRAPH_\nAlojzijevi\xc5\xa1\xc4\x8de, ki ga je gradil zidarski mojster Matev\xc5\xbe Medved (1796 v Cerkljah, \xe2\x80\xa01865 v Cerkljah), je omogo\xc4\x8dalo dijakom iz revnih dru\xc5\xbein \xc5\xa1tudij na gimnaziji v Ljubljani. Od leta 1919 se v zgradbi nahaja Teolo\xc5\xa1ka fakulteta v Ljubljani. Svojo nalogo je zavod opravljal do leta 1910 - \xc5\xa1e pet let zatem, ko je ljubljanski \xc5\xa1kof Jegli\xc4\x8d ustanovil Zavod sv. Stanislava v \xc5\xa0entvidu. Poslopje in vrt Alojzijevi\xc5\xa1\xc4\x8da sta vzela v najem najprej ljubljansko bogoslovje, zatem pa Teolo\xc5\xa1ka fakulteta, ki je bila ustanovljena leta 1919._NEWLINE_Med prvo svetovno vojno je bil zavod zaradi vojnih dogodkov do tal poru\xc5\xa1en. Takoj po njej pa je bilo zavodu priznano italijansko dr\xc5\xbeavljanstvo in z vojno od\xc5\xa1kodnino ter prostovoljnimi darovi je bil zavod vnovi\xc4\x8d postavljen, moderniziran in pove\xc4\x8dan._NEWLINE_20. oktobra 1930 je bil z dekretom gori\xc5\xa1kega prefekta odbor "Slovenskega Alojzijevi\xc5\xa1\xc4\x8da" razpu\xc5\xa1\xc4\x8den iz razloga, da ni ustrezal tedanji vladi. Dobili so vladnega komisarja, ki je zavod zadol\xc5\xbeil. Leta 1936 je pri\xc5\xa1el nov komisar, ki je imel za nalogo ukinitev zavoda. Ta ga je prodal dr\xc5\xbeavi._NEWLINE_\xc5\xa0tudij na Teolo\xc5\xa1ki fakulteti v Ljubljani je nemoteno potekal vse do pri\xc4\x8detka druge svetovne vojne in v manj\xc5\xa1em obsegu vse do leta 1943; po italijanski kapitulaciji septembra 1943 so bila predavanja prepovedana in ve\xc4\x8dji del Alojzijevi\xc5\xa1\xc4\x8da je bil preurejen v voja\xc5\xa1nico._NEWLINE_Maja 1945 je voja\xc5\xa1ke prostore Alojzijevi\xc5\xa1\xc4\x8da zavzela Jugoslovanska armada; slednja je v teh prostorih ostala vse do konca \xc5\xa1tudijskega leta 1946/47, nakar se je ponovno vzpostavil \xc5\xa1tudij. Med letoma 1947 in 1949 je bila v prostorih Alojzijevi\xc5\xa1\xc4\x8da tudi Agronomska fakulteta v Ljubljani._NEWLINE_V letih 1970-1972 je ob sta\xc2\xadrem Alojzijevi\xc5\xa1\xc4\x8du zrastel prizidek Teolo\xc5\xa1ke fakultete._NEWLINE_Od \xc5\xa1tudijskega leta 2011/12 v prostorih deloma deluje tudi Fakulteta za poslovne vede v Ljubljani.'